शाहरुख खान ने बिना हेलमेट चलाई बाइक तो सचिन तेंदुलकर ने Twitter पर दे डाली ये नसीहत  
शाहरुख के वीडियो पर सचिन तेंदुलकर का कमेंट
किंग खान को दे डाली ये नसीहत
वायरल हो रहा है सचिन का ट्वीट
शाहरुख खान (Shah Rukh Khan) को फिल्म इंडस्ट्री में 27 साल पूरे हो चुके हैं. फिल्म इंडस्ट्री में अपने 27 साल पूरे होने पर किंग खान शाहरुख खान (Shah Rukh Khan) ने इंस्टाग्राम एकाउंट से एक वीडियो पोस्ट किया था. जिसमें शाहरुख 1992 में आई अपनी पहली फिल्म 'दीवाना (Deewana)' के गाने पर बाइक से स्टंट करते नजर आए थे. अब शाहरुख के इस वीडियो पर क्रिकेटर सचिन तेंदुलकर (Sachin Tendulkar) का रिएक्शन आया है. सचिन तेंदुलकर ने अपने ट्विटर हैंडल से शाहरुख खान के वीडियो को पोस्ट करते हुए मजाक-मजाक में उन्हें सलाह दी है. अब इस पर फैन्स भी रिएक्ट कर रहे हैं.
Dear Baazigar, don't 'Chuck' De helmet. Wear one when on a bike Jab Tak Hai Jaan.
Congratulations on completing 27 years! See you soon, my friend.

क्रिकेटर सचिन तेंदुलकर (Sachin Tendulkar) ने शाहरुख (Shahrukh Khan) के इस वीडियो को अपने ट्विटर हैंडल से पोस्ट करते हुए कैप्शन में लिखा, 'डियर बाजीगर, अपने सिर से हेलमेट मत हटाओ. जब बाइक पर हो तो हेलमेट पहनो जब तक है जान. 27 साल पूरे करने पर आपको ढेरों शुभकामनाएं. जल्द ही मिलेंगे.' सचिन की पोस्ट पर फैन्स खूब रिएक्शन कर रहे हैं. हालांकि अभी तक इस पर शाहरुख खान का कोई रिएक्शन नहीं आया है.
Thank you for the awesome 27 years everybody and Thank you Sharad for the bikes!
A post shared by  Shah Rukh Khan (@iamsrk) on Jun 25, 2019 at 8:24am PDT

1992 में आई फिल्म 'दीवाना (Deewana)' से बॉलीवुड में डेब्यू करने वाले शाहरुख खान को आज फिल्म इंडस्ट्री में 27 साल पूरे हो गए हैं. इन 27 साल में शाहरुख खान (Shah Rukh Khan) ने अपनी जिंदगी के कई यादगार किरदार निभाए हैं. जिससे आज उनके देश के साथ-साथ विदेशों में भी भारी संख्या में फैन्स हैं. 'दिल वाले दुल्हनिया ले जाएंगे' और 'माय नेम इज खान' उनकी बेहतरीन फिल्मों में शामिल हैं.